b'\n_START_ARTICLE_\nCreaci\xc3\xb3 segons el G\xc3\xa8nesi\n_START_PARAGRAPH_\nLa Creaci\xc3\xb3 segons G\xc3\xa8nesi \xc3\xa9s l\'explicaci\xc3\xb3 b\xc3\xadblica sobre la creaci\xc3\xb3 del m\xc3\xb3n i de l\'home dels dos primers cap\xc3\xadtols del llibre b\xc3\xadblic del G\xc3\xa8nesi, que cont\xc3\xa9 dos relats de la Creaci\xc3\xb3 diferenciats per la seq\xc3\xbc\xc3\xa8ncia dels fets.\n_START_SECTION_\nSegon relat\n_START_PARAGRAPH_\nA G\xc3\xa8nesi 2,4 hi ha el segon relat, diferent del primer. D\xc3\xa9u crea primer a l\'home a partir del fang. Despr\xc3\xa9s construeix el Jard\xc3\xad de l\'Ed\xc3\xa8n perqu\xc3\xa8 l\'home hi visqui. M\xc3\xa9s tard s\'adona que "no \xc3\xa9s bo que l\'home estigui sol", per tant, crea els animals i els presenta davant d\'Adam per veure si entre ells hi ha algun adequat per fer-li companyia. Com que no el troba, D\xc3\xa9u adorm a Adam, li treu una costella i d\'ella crea a Eva. Aquest relat \xc3\xa9s\xc2\xa0totalment\xc2\xa0diferent del primer, considera que la dona ha estat creada per servir de companya a l\'home, creada despr\xc3\xa9s de l\'home i dels animals.'